SCCC วิ่ง 4% แรงสุดรอบ 1 เดือน รับไตรมาส 3 กำไรดีกว่าคาด โบรกฯแนะเป้า 190 บ. ชี้ปันผลสูง
SCCC วิ่ง 4% แรงสุดรอบ 1 เดือน รับไตรมาส 3 กำไรดีกว่าคาด โบรกฯแนะเป้า 190 บ. ชี้ปันผลสูง ล่าสุดอยู่ที่ 124 บ. บวก 5 บ. หรือ 4.20% มูลค่าซื้อขาย 24.74 ลบ.
SCCC วิ่ง 4% แรงสุดรอบ 1 เดือน รับไตรมาส 3 กำไรดีกว่าคาด โบรกฯแนะเป้า 190 บ. ชี้ปันผลสูง ล่าสุดอยู่ที่ 124 บ. บวก 5 บ. หรือ 4.20% มูลค่าซื้อขาย 24.74 ลบ.
4 พ.ย. 2563

ผู้สื่อข่าวรายงานว่า ราคาหุ้น บริษัท ปูนซีเมนต์นครหลวง จำกัด (มหาชน) หรือ SCCC ล่าสุด ณ เวลา 11.31 น. อยู่ที่ 124 บาท บวก 5 บาท หรือ 4.20% สูงสุดที่ 125 บาท ต่ำสุดที่ 123 บาท ด้วยมูลค่าซื้อขาย 24.74 ล้านบาท โดยราคาหุ้นปรับตัวขึ้นสูงสุดในรอบกว่า 1 เดือน นับตั้งแต่ราคาหุ้นอยู่ที่ 124 บาท เมื่อวันที่ 22 ก.ย.2563

ทั้งนี้ บล.ทิสโก้ ระบุในบทวิเคราะห์ แนะนำ “ซื้อ” หุ้น SCCC ให้ราคาเป้าหมาย 190 บาท แม้ SCCC รายงานกำไรสุทธิไตรมาส 3/63 ที่ 898 ล้านบาท ลดลง 4% เมื่อเทียบจากปีก่อน และ 12.3% เมื่อเทียบจากไตรมาสก่อน เนื่องมาจากยอดขายที่ลดลง 13.2% เมื่อเทียบจากปีก่อน ตามอุปสงค์ที่ลดลงในไทยและเวียดนาม ขณะที่อัตรากำไรขั้นต้นที่ 32.8% ลดลงเมื่อเทียบจากปีก่อน จากเดิมที่ 34.4% เนื่องมาจากค่าใช้จ่ายในการบำรุงรักษา 200 ล้านบาทในเตาเผาที่ 4 และ 6 นอกจากนี้ส่วนแบ่งกำไรจากบริษัทลูกลดลง 28% เมื่อเทียบจากไตรมาสก่อน เนื่องจากอุปสงค์ที่กัมพูชาอ่อนแอลง
อย่างไรก็ตาม ผลประกอบการของ SCCC ที่ออกมานับว่าดีกว่าที่คาดจะมีกำไร 835 ล้านบาท จากอัตรากำไรที่ยังดี ขณะที่คาดผลประกอบการปกติคงที่เมื่อเทียบจากไตรมาสก่อนในช่วงไตรมาส 4/63 จากเศรษฐกิจในประเทศชะลอตัวลง และปัญหาทางการเมืองกดดันการลงทุน และทำให้อุปสงค์อ่อนแอลง รวมถึงผลประกอบการไตรมาส 4 ยังจะถูกกดดันจากผลขาดทุนพิเศษทางบัญชี ทั้งนี้ คาดว่าปี 63 ผลการดำเนินงานหลักของ SCCC จะเติบโต 15.6% แม้จะมีผลกระทบจากโควิด-19
ส่วนปี 64-65 คาดว่าผลการดำเนินงานจะฟื้นตัวขึ้นตามการฟื้นตัวของเศรษฐกิจ และการก่อสร้างโครงการใหม่ๆ ขณะที่ประเมินมูลค่าที่ถูกเพียง 9.8 เท่า PER สำหรับปี 63 พร้อมผลตอบแทนจากเงินปันผลที่ 5.9%